als_Latn bos_Latn dik_Latn
Gazetari Milaim Zeka, që në legjislaturën e ardhshme do të jetë deputet në grupin parlamentar të Nismës, është shprehur i sigurt se Presidenti Hashim Thaçi do të jetë i akuzuar nga Gjykata Speciale, transmeton Gazeta Metro.
Përmes Facebookut, Zeka ka thënë se Specialja do të ngritë aktakuzat e para në fund të muajit korrik dhe fillim të gushtit.
“Ne goditjen e pare, PDK do te pesoje e para, mirepo edhe partite e tjera do te jene ne shenjester. Presidenti Thaçi eshte cak i sigurte, po krejte kjo varet nga renditja e zinxhirit komandues”, ka shkruar Zeka, teksa ka shtuar se ‘Kreret e larte te ShIK ut do te perfundojne ne Hage, per t’u leshuar radhen akuzave te tjera, qe do te kapin krere te larte jo vetem te PDK- se, po edhe te AAK-se, NISMes, VV e LDK-se’.
Tutje, Zeka ka sulmuar Lëvizjen Vetëvendosje, duke e akuzuar se është pajtuar me të gjitha proceset që më parë i kunëdrshtonte.
“Tani qe po tregohet etja e madhe per pushtet, edhe kreret e VV-se jane pajtuar me veprimet e kesaje Gjykate, e bashke me te, edhe me demarkacionin, dialogun me Beogradin, si dhe Bashkesine e Komunave Serbe. Fakti qe kjo parti “revolucionare”, “patriotike”, e per “bashkim kombetar” i beri thirreje LDK se per koalicion, flet per gjithçka”, shkruan ai. /gazetametro.net
als_Latn als_Latn als_Latn als_Latn als_Latn